ai4bharat/Pralekha huggingface dataset:
وزارت دفاع
ایشین گیمز سے متعلق تیاری اور وائی اے آئی سیلنگ چیمپئن شپ 2023 ممبئی میں اختتام پذیر
وائی اے آئی سیلنگ چیمپئن شپ 2023 کی میزبانی 07 سے 13 فروری 2023 کو گرگوم چوپاٹی، ممبئی میں آرمی یاٹنگ نوڈ کے ذریعہ انجام دی گئی۔ یہ تقریب ستمبر 2023 میں چین میں آئند منعقد ہونے والے ایشین گیمز کے لیے تیسری آزمائش ، اور جونیئر اور سینئر درجات دونوں کے لیے ایک درجہ بندی مقابلہ تھا۔
ہفتہ بھر چلنے والے اس مقابلے میں ملک بھر کے 16 مختلف کلبوں کے 189 شرکاء نے حصہ لیا۔ اس تقریب میں ملک میں پہلی مرتبہ متعارف کرائی گئی فارمولہ کائٹ کا تعارف اور شرکت بھی ملاحظہ کی گئی۔ اس تقریب میں کشتیوں کی 14 اقسام یعنی، سینئر کلاسوں کے لیے آئی ایل سی اے 7، آئی ایل سی اے 6، 49ای آر، 49 ای آر ایف ایکس، 470 ، این اے سی آر اے 17 ، آر ایس : ایکس ، آئی کیو فوئل ، فارمولا کائٹ  ، اور جونئر درجات کے لیے آئی ایل سی اے 4  کے ساتھ ساتھ بھارت کے 12 مختلف تربیتی اور جہاز رانی کلبوں کے 140 شرکاء نے حصہ لیا۔
درمیانہ سے لے کر تیز ہواؤں کے ساتھ موسم درست رہا اور مقابلے کے دوران مختلف موسمی حالات نے جہاز رانوں کو اپنی بہترین کارکردگی پیش کرنے کا موقع فراہم کیا۔ ممبئی کے شہریوں کو بھی اس تقریب سے لطف اندوز ہونے کاموقع حاصل ہوا جسے کوئنس نیکلیس اور چوپاٹی ساحل سمندر سے راست طور پر ملاحظہ کیا جا سکتا تھا۔
اس تقریب کے دوران آرمی یاٹنگ نوڈ کے جہاز رانوں کا غلبہ رہا۔ انہوں نے مجموعی طور پر پانچ طلائی، پانچ نقرئی اور چار کانسے کے تمغات جیتے اور لیزر، ناکرا 17، آئی کیو فوئل اور آر ایس –ایکس درجات میں ایشین گیمز کے لیے جگہ بنائی۔ بھائی بہن ، وشنو سرونن اور رمیا سرونن کی جوڑی نے ایشین گیمز کے لیے کوالیفائی کیا۔
مقابلے کے حتمی نتائج مندرجہ ذیل ہیں:
-
-
-
- آئی ایل سی اے 4 لڑکیاں
- طلائی – نیہا ٹھاکر 
- نقرئی – پرل کولوالکر 
- کانسہ – دیویانشی مشرا 
-
-
-
- آر ایس : ایکس خواتین
- ایشوریہ گنیش 
- نقرئی – وِدیانشی مشرا 
-
-
-
- آئی ایل سی اے 6
- طلائی – نیترا کمانن 
- نقریہ – رتیکا دنگی 
- کانسہ – کیپٹن سونل گوئل 
-
-
-
- آئی کیو فوئل خواتین
- طلائی – کاتیا کوئل ہو 
-
-
-
- 49 ای آر
- طلائی – کے سی گنپتی اور ورون ٹھکر 
- نقرئی –آنند ٹھاکر اور ستیم رنگد 
- کانسہ – پرنس نوبل اور منو فرانسس 
6. 49 ای آر ایف ایکس
- طلائی – ہرشیتا تومر اور شیتل ورما 
7. 470 مکسڈ کلاس
- طلائی – اُما چوہان  اور سی ایچ ایس ریڈی 
- نقرئی – کونگارا پریتی  اور سدھانشو شیکھر 
- کانسہ – شردھا ورما اور ر کے شرما 
8. فارمولا کائٹ
- طلائی – چتریش تتھا 
- نقرئی – آشیش ایس رائے 
9. آئی ایل سی اے 4 لڑکے
- طلائی – ادھویت مینن 
- نقرئی – ایکلویہ باتھم 
- کانسہ – اکشت کمار 
10. آر ایس : ایکس مرد
- طلائی – حولدار عباد علی 
- نقرئی – ایس ای پی وید پاٹھک 
- کانسہ - حولدار متھلیش 
11. آئی کیو فوئل مرد
- طلائی – این بی سب جیروم کمار 
- نقرئی – ڈین کوئل ہو 
- کانسہ – سوربھ کمار 
12. ناکرا 17
- طلائی – ڈوئی فوڈ اور رمیا سرونن 
- نقرئی – ایکتا یادو  اور کارتک 
- کانسہ – لیفٹیننٹ کمانڈر پروین پربھاکر  اور جے لکشمی 
13. آئی ایل سی اے 7
- طلائی – سب وشنو سرونن 
- نقرئی – حولدار موہت سینی 
- کانسہ – حولدار گیتیش
بہت چھوٹی، چھوٹی اور درمیانی صنعتوں کی وزارت
کے وی آئی سی سربراہ نے ہریانہ کے کیتھل میں مارجنگ منی گرانٹس اور شہد کی مکھی کے باکس تقسیم کی
کھادی و دیہی صنعتوں کے کمیشن کے سربراہ جناب منوج کمار نے ہریانہ کے کیتھل میں وزیر اعظم کے روزگار پیدا کرنے کے پروگرام اسکیم کے تحت 803 مستفدین کے لئے 26.45کروڑ روپے کی مارجنگ منی گرانٹ جاری کی۔ پی ایم ای جی پی کے تحت ، اِن استفادہ کنندگان کو صنعت قائم کرنے کے لئے بینکوں کے ذریعے 86.57کروڑ روپے کی منظوری دی گئی ہے۔اِن استفادہ کنندگان کے ذریعے قائم شدہ اِکائیوں کے توسط سے تقریباً 6424لوگوں کو اضافی روزگار کا موقع حاصل ہوگا۔ اس موقع پر جناب منوج کمار نے ہنی مشن کے تحت 40 تربیت یافتہ شہد کی مکھی پالنے والوں کے درمیان 400شہد کی مکھی کے باکس تقسیم کئے۔
اس موقع پر جناب کمار نے وزیر اعظم جناب نریندر مودی کے ذریعے تصور کئے گئے آتم نر بھر بھارت کے وژن کو تعبیر آشنا کرنے میں پی ایم ای جی پی کے اہم رول پر بھی زور دیا۔ انہوں نے کہا کہ وزیر اعظم کے ذریعےشروع کئے گئے ’’سوئٹ کرانتی‘‘نے اپنا اثر دکھانا شروع کردیا ہے، کیونکہ اب زیادہ کسان اور صنعت کار شہد پیدا کرنے والی پیدا کرنے کے کاروبار میں شامل ہورہے ہیں۔کی وی آئی سی کے سربراہ نے یہ بھی کہا کہ شہد کی مکھی پالنے سے کسانوں کی آمدنی میں اضافہ ہوا ہے اور فصل کی پیداوار میں بھی 25 سے 30فیصد کا اضافہ ہوا ہے۔
ہنی مشن کے تحت کھادی و دیہی صنعتوں کا کمیشن کسانوں اور بے روزگاروں کو شہد پیدا کرنے کی تربیت دے رہا ہے۔ساتھ ہی شہد کی مکھی کے باکس بھی تقسیم کررہا ہے۔ کمیشن نے پورے ملک میں ایک لاکھ 80 ہزار سے زیادہ شہد کی مکھی کے باکس اور شہد کی مکھی کالونیوں کی تقسیم کی ہے اور18ہزار سے زیادہ لوگوں کی تربیت فراہم کی ہے۔صرف ہریانہ میں 440مستفدین کو 4400شہد کی مکھی کے باکس تقسیم کئے گئے ہیں۔
کے وی آئی سی سربراہ نے دیورا گاؤں میں منعقد ہنی مشن مکالماتی پروگرام میں مستفدین سے بات چیت کی اور اُن سے مشورے حاصل کئے۔ انہوں نے کھادی و دیہی صنعتوں کے ادارے کا بھی دورہ کیا اور اداروں کے نمائندہ سے ملاقات کی۔
اس پروگرام میں ہریانہ سرکار کے حکام ، کے وی آئی سی ملازمین اور اہم مقامی شخصیتوں نے حصہ لیا۔
کیمیکلز اور فرٹیلائزر کی وزارت
تلچر فرٹیلائزر لمیٹڈ میں کوئلے کو گیس میں تبدیل کرنے کے پلانٹ کے لئے ایل ایس ٹی کے کنٹریکٹ چین کے میسرز ووہان انجینئر نگ کمپنی لمیٹڈ کو دیا گیا
نئی دہلی،18؍ستمبر،تلچر فرٹیلائزر لمیٹڈ میں کوئلے کو گیس میں تبدیل کرنے والے پلانٹ پی ایف کے لئے لمپ سم ٹرن کی  کا کنٹریکٹ چین کی میسر ووہان انجینئرنگ کمپنی لمیٹڈ کو دیا گیا ہے۔ یہ اقدام فرٹیلائزر کارپوریشن آف انڈیا لمیٹڈ  اور ہندوستان فرٹیلائزر کارپوریشن لمیٹڈ  کے بند یونٹوں کو پھر سے شروع کرنے کے اقدام کے طور پر اٹھایا گیا ہے۔ حکومت نے آر سی ایف ، گیل ، سی آئی ایل اور ایف سی آئی ایل کی ایک مشترکہ پروجیکٹ کی کمپنی تلچر فرٹیلائزر لمیٹڈ  کو ایف سی آئی ایل کے تلچر یونٹ کو 13277 کروڑ روپے کی سرمایہ کاری کے ساتھ پھر سے بحال کرنے کی ذمہ داری سونپی ہے۔ ٹی ایف ایل کی پیداواری صلاحیت کوئلے کو گیس میں تبدیل کرنے والی ٹیکنالوجی کے ذریعے 1.27 ایم یم ٹی پی اے نیم کے ملمع والے یوریا تیار کرنے کی صلاحیت ہوگی ۔ ٹی ایف ایل کو شمالی ارکھاپال کان کا شمالی حصہ کوئلے کی ضروریات کو پوری کرنے کے لئے الاٹ کیا گیا ہے۔
کیمیکل اور فرٹیلائزر کے وزیر جناب ڈی وی سدانند گوڑا ، پیٹرولیم اور قدرتی گیس اور اسٹیل کے وزیر دھرمیندر پردھان اور فرٹیلائزر کے سکریٹری جناب چھبیلیندر راؤل نے کنٹریکٹ دینے کی تقریب کی صدارت کی۔
اس موقع پر اظہار خیال کرتے ہوئے کیمیکل اور فرٹیلائزر کے وزیر جناب ڈی وی سدا نند گوڑا نے کہا کہ ٹی ایف ایل کوئلے کو گیس میں تبدیل کرنے کی ٹیکنالوجی پر مبنی اس پروجیکٹ کو نافذ کررہی ہے ، جو بھارت میں اپنی نوعیت کا پہلا پروجیکٹ ہے۔ اس پلانٹ میں یوریا تیار کرنے کے لئے کوئلے اور پیٹ کوک کے مرکب کا استعمال کیا جائے گا۔ اس پروجیکٹ کے لئے کوئلے کی دستیابی تلچر خطے میں شمالی ارکھاپال کان کے شمالی حصے سے کی جائے گی جسے ٹی ایف ایل کو الاٹ کیا گیا ہے۔ جب کہ پیٹ کاک پارادیپ ریفائنری سے فراہم کیا جائے گا۔ یہ پروجیکٹ مقامی طور پر دستیاب کوئلے کے ماحول دوست طریقے سے استعمال کو فروغ دے گا۔ اس ٹیکنالوجی کی کامیابی سے دیگر کیمیائی مصنوعات کی پیداوار کے لئے بھی کوئلے کا استعمال کیا جاسکے گا۔ یہ پروجیکٹ یوریا میں بھارت کی خود کفالت کو بہتر بنائے گا، زراعت کو فروغ دے گا اور اڈیشہ کے کسانوں کے لئے یوریا کی دستیابی کو بہتر بنائے گا۔ یہ اقدام بھارت کو میک ان انڈیا کے تحت یوریا کے سیکٹر میں خود کفالت کی جانب آگے بڑھانے کے علاوہ تقریبا 4500 براہ راست اور بالواسطہ روز گار کے مواقع پیدا کرے گا۔
پروجیکٹ کے کاموں کا افتتاح پہلے ہی پچھلے سال ستمبر میں وزیراعظم جناب نریندر مودی کے ہاتھوں کیا جا چکا ہے اور اس وقت سے ٹی ایف ایل پروجیکٹ کی سرگرمیوں سے پہلے مکمل کی جانے والی سرگرمیوں میں مصروف تھی۔ اس کے علاوہ اہم پیکجوں کے لئے بولی لگانے کا عمل بھی جاری ہے اور امید ہے کہ اس مالی سال کے آخر تک زیادہ تر ٹینڈر دے دیئے جائیں گے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4221
(Visitor Counter : 62
صحت اور خاندانی بہبود کی وزارت
کووڈ-19 ٹیکہ کاری کے بارے میں تازہ ترین اطلاعات
‘‘اپنی ٹیکہ صورتحال جانئے’’ کوون پر ایک نئی خصوصیت کے ساتھ
نئی دہلی:20؍نومبر2021:
کوون ڈیجیٹل پلیٹ فارم پر ایک نئی خصوصیت ‘‘ اپنی ٹیکہ کاری کی صورتحال جانئے’’ کے نام سے لاگو کی گئی ہے۔ یہ Co-WIN/MoHFW کے ذریعہ تصدیق کرنے والے ادارے کے زیر اختیار حقوق کو حاصل خصوصی اختیارات کے تحت کسی شہری کی ٹیکہ کاری صورتحال /تفصیلات کی تصدیق / حصول میں مددگار ہوگی ۔
کسی شہری کے ذریعہ طلب کردہ خدمت کو بہم پہنچانے کے لئے کوئی سروس پرووائڈر  فائدہ اٹھا سکتے ہیں۔
‘‘اپنی ٹیکہ کاری صورتحال جانئے’’ خصوصیات اور فائد :
یہ خدمت ان شہریوں کی مدد کے لئے تیار کی جارہی ہے جن کے پاس مطلوبہ خدمت کے حصول کے لئے ٹیکہ کاری سرٹیفیکیٹ، ڈیجیٹل یا ہارڈ کاپی  کی شکل میں موجود نہیں ہے، نیز درخواست کرنے والے ادارے کی موثوقہ اجازت کے مطابق شہریوں کی ٹیکہ کاری صورتحال/ ٹیکہ کاری کے ڈیجیٹل ریکارڈ کی تصدیق کرنے میں مدد گار ہوسکتی ہے۔
اس سروس کے استعمال کے کچھ فائدے مندرجہ ذیل ہیں:
- یہ سروس افراد کی ٹیکہ کاری صورتحال کی تصدیق میں مدد کرتی ہے۔ ٹیکہ کاری صورتحال ، مکمل ٹیکہ کاری، جزوی ٹیکہ کاری یا عدم ٹیکہ کاری ہوسکتی ہے۔
- ٹریول ایجنسیاں اس سروس سے استفادہ کرسکتی ہیں اور صرف ٹیکہ لگوانے والے افراد کو سفر کی اجازت دے کر افراد کے نئے سفر کو محفوظ بنا سکتی ہیں۔
- آجرین ملازمین کی ٹیکہ کاری صورتحال کی تصدیق کے لئے اور دفاتر اور کام کاج کی جگہوں وغیرہ میں کام کو دوبارہ شروع کرنے کے لئے اس سروس کا استعمال کرسکتےہیں۔
- یہ سروس ملک میں معاشی سرگرمیوں کو دوبارہ شروع کرنے اور تحریک دینے میں مددد کریں گی۔
پیش کردہ خدمات :
- کسی استفادہ کرنے والے شخص کی صحت سے متعلق محفوظ تفصیلات کی افشا کے بغیر اس کی ٹیکہ کاری کی صورتحال کی تصدیق ۔
- یہ سروس کھلے اے پی آئیز یا نو-کوڈ ویب پیج انٹیگریشن جسے کوون نے نجی/سرکاری سروس پروائیڈر کے لئے تیار کیا ہے ، شروع کی جاسکتی ہے تاکہ اے پی آئی / نو –کوڈ ویب پیج انٹیگریشن کے مندرجہ ذیل جوابات
- ٹیکہ نہیں لگا۔
- جزوی طور پر ٹیکہ لگا
کے ذریعہ کسی شخص کی ٹیکہ کاری صورتحال کو حاصل کی جائے
- کوون پر ‘‘ اپنی ٹیکہ کاری صورتحال جانئے’’ کی خدمت حاصل کرنے کے لئے یوزرمندرجہ ذیل قدم اٹھا سکتا ہے۔
- کوون ہوم پیج پر یوزر اپنی ٹیکہ کاری صورتحال جانئے’’ سروس پر کلک کرنا ہوگا
استعمال کنندہ کے سامنے ایک دوسرا ویب پیج کھل جائے گا : جو مندرجہ ذیل ہے ۔
- سروس پرووائیڈر استفادہ کرنےھ والے کا پورا نام اور موبائل نمبر جو کہ کوودن پر رجسٹرڈ ہے جمع اور داخل کرے گا۔
- سروس پرووائیڈر کی درخواست کوون کی ٹیکہ کاری توثیق اے پی آئی / نو کوڈ ویب پیج انٹی گریشن بلائیگی۔
- کوون تفصیلات/ اجازت کی توثیق کے مطابق درخواست کی تصدیق/ توثیق کرے گی اور نام اور موبائیل نمبر کے مجموعہ کی تصحیح کرے گی۔
- استفادہ کرنے والے کے رجسٹرڈ موبائل نمبر پر ایک او ٹی پی بھیجا جائے گا۔
- استفادہ کرنے والے سے درخواست کی جاتی ہے کہ وہ سروس پرووائیڈر کو استفادہ کرنے والے کے یو آئی میں ڈاٹا انٹری اسکرین کے ذریعہ او ٹی پی مہیا کرائے۔
- موبائل او ٹی پی کی کامیاب تصدیق پر کوون ٹیکہ کاری صورتحال کی ٹیکہ کاری تفصیلات اور اعداد وشمار کے ساتھ دوبارہ اشتراک کرے گی ۔
- ٹیکہ کاری صورتحال کی درخواست کے رجسٹرڈ ہونے پر کوودن درخواست کی توثیق کرے گی اور ایک درست جواب یا تو غیرٹیکہ لگو اہوا۔ جزوی ٹیکہ لگا ہو یا مکمل ٹیکہ لگا ہو جیسا کہ اوپر وضاحت کی گئی ہے دوبارہ بھیج دے گی۔
- فرد اعداد وشمار کو اپنے ٹیکہ کاری صورتحال کے سوشل میڈیا پر بھی اشتراک کرسکتا ہے۔
وزارت خزانہ
بھارت کو انسداد غریبی کے لئے اقتصادی ترقی پر مسلسل توجہ دینی چاہئے: اقتصادی جائزہ 2021
اقتصادی ترقی اور عدم مساوات نے بھارت میں سماجی – اقتصادی اشاریہ جات کے ساتھ یکساں تعلقات کو ظاہر کیا ہے
نئی دہلی، 29/جنوری 2021 ۔ خزانہ اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں اقتصادی جائزہ 2020-21 پیش کرتے ہوئے اقتصادی ترقی پر واضح طریقے سے زور دیتے ہوئے کہا کہ ملک کی ترقی کے پیش نظر بھارت کو ہمہ گیر حصے داری میں اضافہ کرتے ہوئے غریبوں کو غریبی سے باہر نکالنے کے لئے اقتصادی ترقی پر مسلسل توجہ مرکوز کرنا چاہئے۔
اقتصادی جائزے میں کہا گیا ہے کہ ایک طرف عدم مساوات اور سماجی – اقتصادی نتائج اور دوسری جانب اقتصادی ترقی اور سماجی – اقتصادی نتائج کے درمیان بھارت میں تعلق ترقی یافتہ ملکوں میں پائے گئے نتائج سے الگ ہے۔ ترقی یافتہ ملکوں کے مقابلے بھارت میں اقتصادی ترقی اور عدم مساوات کا رشتہ سماجی – اقتصادی اشاریہ جات پر ان کے اثرات کی شکل میں الگ ہے۔
اقتصادی جائزہ بھارتی ریاستوں میں صحت، تعلیم، ممکنہ زندگی، بچوں کی شرح اموات، پیدائش اور موت کی شرح، شرح پیدائش، جرائم، نشیلی ادویات کا استعمال اور دماغی صحت سمیت مختلف سماجی – اقتصادی اشاریہ جات کے ساتھ عدم مساوات اور فی کس آمدنی کے باہمی تعلق کی جانچ کرتے ہوئے اس نتیجے پر پہنچا ہے۔ یہ تجزیہ بتلاتا ہے کہ اقتصادی ترقی اور عدم مساوات دونوں کا ہی سماجی – اقصادی اشاریہ جات کے ساتھ یکساں تعلق ہے۔ اس تجزیے کی بنیاد پر اقتصادی جائزہ 2020-21 نے بھارت میں یہ پایا ہے کہ اقتصادی ترقی کا انسداد غریبی پر عدم مساوات کے مقابلے کہیں زیادہ اثر پڑتا ہے۔ اقتصادی ترقی کو ریاستی سطح پر فیصد آمدنی کے ذریعے دکھایا گیا ہے۔
اقتصادی جائزہ 2020-21 یہ دکھاتا ہے کہ وقتاً فوقتاً عالمی اخبارات میں اقتصادی ترقی اور عدم مساوات کے درمیان ممکنہ ٹکراؤ کو زیادہ تر اجاگر کیا ہے۔ اقتصادی ترقی اور عدم مساوات کے درمیان یہ ٹکراؤ کووڈ-19 وبا کے سبب عدم مساوات پر زیادہ توجہ مرکوز کئے جانے کے سبب ایک بار پھر لازمی ہوجاتا ہے۔
حالانکہ اقتصادی جائزہ 2020-21 یہ ظاہر کرتا ہے کہ عدم مساوات پر توجہ دینے کا پالیسی جاتی مقصد ترقی کے مرحلے میں فرق کو دیکھتے ہوئے بھارتی تناظر میں نافذ نہیں ہوتا ہے۔ بھارت کی اقتصادی ترقی کی بلند ممکنہ شرح ہے اور غریبی کی بھی شرح اونچی ہے۔ بھارت و چین کی مثالوں نے بھی اس ٹکراؤ نے اہم چیلنج پیش کیا ہے۔ جائزہ یہ بھی بتاتا ہے کہ بھارت اور چین کی ترقی کی کہانیوں میں اونچی اقتصادی ترقی کے سبب غریبی میں اہم کمی ظاہر کی ہے۔
اس طرح اقتصادی جائزہ 2020-21 کا یہ نتیجہ ہے کہ ترقی کی پالیسی پر توجہ دینے کا یہ مطلب نہیں ہے کہ از سرنو طے شدہ مقاصد اہم نہیں ہیں، بلکہ یہ از سر نو تقسیم ترقی پذیر معیشت میں سبھی قابل عمل ہے ، جب اقتصادی حصے داری کے حجم میں اضافہ ہو۔
بھارت جیسے ترقی پذیر ملک کے لئے اقتصادی جائزہ 2020-21 کی پالیسی جاتی سفارش کا مطلب یہ ہے کہ جہاں ترقی کی صلاحیت زیادہ ہے، غریبی کو کم سے کم کرنے کا امکان بھی اتنا ہی اہم ہے۔ اس لئے کم از کم مستقبل قریب کے لئے اقتصادی حصے داری کا حجم تیزی سے بڑھانے پر مسلسل توجہ مبذول کی جانی چاہئے۔
وزارت سیاحت
ہندوستان کی صدارت میں شنگھائی تعاون تنظیم کے دوسرے ٹورزم ایکسپرٹ ورکنگ گروپ کی میٹنگ آج کاشی  میں شروع ہوئی
ہندوستان کی صدارت میں شنگھائی تعاون تنظیم  کے دوسرے ٹورزم ایکسپرٹ ورکنگ گروپ کا دو روزہ اجلاس آج کاشی  میں شروع ہوا۔ سال 2023 کے لیے شنگھائی تعاون تنظیم  کے صدر کے طور پر ہندوستان 14 سے 15 مارچ 2023 کو ’کاشی‘  میں سیاحت کے ماہر ورکنگ گروپ کی دوسری میٹنگ کی صدارت کر رہا ہے۔ ہندوستان کی شنگھائی تعاون تنظیم  کی صدارت میں ماہر ورکنگ گروپ کی پہلی میٹنگ 31 جنوری 2023 کو ہوئی تھی۔
شنگھائی تعاون تنظیم  ایک بین حکومتی تنظیم ہے جس میں آٹھ رکن ممالک چین، بھارت، قازقستان، کرغزستان، روس، پاکستان، تاجکستان اور ازبکستان، چار مبصر ممالک اور چھ ”ڈائیلاگ پارٹنر“ شامل ہیں۔
ای ڈبلیو جی کی دوسری میٹنگ میں ایس سی او کے رکن ممالک کی حکومتوں کے درمیان سیاحت میں تعاون کی ترقی کے معاہدے پر عمل درآمد کے لیے مشترکہ ایکشن پلان پر تبادلہ خیال کیا گیا۔ ایس سی او کے تمام رکن ممالک کے ماہرین نے تعاون کے شعبوں کے تحت مختلف سرگرمیوں کو ترجیح دی جیسا کہ ایس سی او ٹورزم برانڈ کا فروغ، سیاحت میں ایس سی او کے رکن ممالک کے ثقافتی ورثے کو فروغ دینا، سیاحت میں معلومات اور ڈیجیٹل ٹیکنالوجی کا اشتراک اور تبادلہ۔ طبی اور صحت کی سیاحت میں باہمی تعاون، خدمات کے معیار کو بہتر بنانا۔
ای ڈبلیو جی کی دوسری میٹنگ کی صدارت مسٹر راکیش کمار ورما ایڈیشنل سکریٹری وزارت سیاحت، حکومت ہند نے کی جس میں ایس سی او کے رکن ممالک کی وزارت سیاحت اور سیاحت کے محکموں کے سینئر حکام، شنگھائی تعاون تنظیم کے سیکرٹریٹ اور وزارت خارجہ امور، حکومت ہند کے نمائندوں نے شرکت کی۔
ایس سی او کے تمام رکن ممالک کی طرف سے مکمل غور و خوض اور ان پٹ کے بعد ماہرین کی طرف سے تیار کردہ اس ایکشن پلان کو ایس سی او ٹورزم منسٹرز میٹنگ  کے دوران حتمی شکل دی جائے گی۔ سیاحت کے وزرا کی میٹنگ، جو 17 سے 18 مارچ 2023 کو وارانسی میں منعقد ہونے والی ہے، ہندوستان کی ایس سی او کی صدارت میں ٹورزم ٹریک پر ورکنگ گروپ کی میٹنگوں کا اختتام کرے گی۔
’کاشی‘  جہاں ایس سی او ممالک کی سیاحت سے متعلق میٹنگ ہندوستان کی صدارت میں منعقد ہوئی تھی، اس کو ایس سی او خطے کا پہلا ثقافتی دارالحکومت نامزد کیا گیا ہے۔ اس اقدام کا مقصد شنگھائی تعاون تنظیم کے خطے کی ثقافتی وراثت کو اجاگر کرنا اور اس کی نمائش کرنا اور ثقافت کی قدر کو خطے کی سماجی اقتصادی ترقی کے وسائل کے طور پر تسلیم کرنا ہے۔
قبائیلی امور کی وزارت
جناب ارجن منڈا نے جھارکھنڈ میں 5 اکلوویہ ماڈل رہائشی اسکولوں کا سنگ بنیاد رکھا
جھارکھنڈ کے تمام اکلوویہ ماڈل اسکولوں میں تیر اندازی کے کھیل کی سہولیات بہم ہوں گی: جناب ارجن منڈا
قبائلی امور کے مرکزی وزیر جناب ارجن منڈا نے 3 اور 4 جولائی 2021 کو جھارکھنڈ کے تین اضلاع میں 5 اکلوویہ رہائشی ماڈل اسکول  کی تعمیر کا سنگ بنیاد رکھا۔
سنیچر  کو اکلوویہ ماڈل رہائشی اسکول کا پہلا سنگ بنیاد مرکزی وزیر جناب ارجن منڈا نے سرائے قلع - ضلع کھرساوان کے راج نگر بلاک میں چائباسا پارلیمانی حلقہ سے رکن پارلیمنٹ محترمہ گیتا کوڈا؛ درج فہرست ذات و قبائل اور دیگر پسماندہ طبقاتکی ترقی کیوزیر جناب چمپئی سورین اور ریاستی انتظامیہ کے سینئر افسران کی موجودگی میں رکھا۔
جناب ارجن منڈا نے سنیچر ہی کے روز مغربی سنگھ بھوم کے ہاٹ گمہریا اور مجگاؤں بلاکوں میں بھی اکلوویہ اسکولوں کا سنگ بنیاد رکھا۔
قبائلی نوجوانوں کے لئے اس مستقبل کی راہ میں جناب منڈا نے 4 جولائی کو مشرقی سنگھ بھم کے گوربندھا اور دھل بھم گڑھ بلاکوں میں درج فہرست ذات و قبائل اور دیگر پسماندہ طبقات کی ترقی کی وزیر جناب چمپئی سورین اور مقامی رکن پارلیمنٹ اور ایم ایل اے کی موجودگی میں 2 اکلوویہ اسکولوں کی تعمیر کا سنگ بنیاد رکھا۔
تقریب سے خطاب کرتے ہوئے جناب ارجن منڈا نے درج فہرست قبائل برادری کی ترقی کے لئے وزیر اعظم کے تصور اور اس ترقی میں تعلیم کے کردار کے بارے میں ان کے خیال کی بابت بات کی۔ زیر موصوف نے کہا کہ اکلوویہ اسکولوں کی تعمیرات کا کام جلد مکمل ہوجائے گا اور ہم افتتاح کے لئے ایک بار پھر یہاں موجود ہوں گے۔ انہوں نے مزید وضاحت کی کہ اکلوویہ اسکول قبائلی امور کی وزارت کا پرچم بردار پروگرام ہے اور ارادہ کیا گیا ہے کہ ان اسکولوں میں تعلیم کا معیار جواہر نووڈیا اسکولوں کے برابر ہوگا۔
مزید تفصیلات بتاتے ہوئے جناب ارجن منڈا نے مزید کہا کہ یہ قبائلی علاقوں کے لئے ایک بہت ہی اہم اسکیم ہے جس میں ہر اسکول میں 480 طلباء تعلیم حاصل کریں گے۔
معیاری تعلیم پر پوری توجہ دی جائے گی۔ طلباء کو تمام تر سہولیات فراہم کی جائیں گی۔ انہوں نے کہا کہ چونکہ ہندوستان اپنی آزادی کے 75 ویں سال میں داخل ہورہا ہے ، یہ اسکیم قبائلی علاقوں کے لئے ایک نئے انقلاب کی نقیب ہے۔ انہوں نے بتایا کہ جھارکھنڈ کے تمام اکلوویہ ماڈل اسکولوں میں تیر اندازی کے کھیلوں کی سہولیات موجود ہوں گی۔
اتوار کے روز کی تقریب سے خطاب کرتے ہوئے جناب ارجن منڈا نے کہا کہ 22-2021 آزادی کا 75 واں سال ہوگا جب منظور شدہ اکلوویہ اسکول فعال ہوجائیں گے۔ اور جب سن 2047 میں صد سالہ یوم آزادی منایا جارہا ہوگا تو اکلوویہ اسکولوں کے سابق طلباء ہر جگہ اہمیت کے حامل ہوں گے اور اس وقت تک وہ اپنی صلاحیتوں کا ثبوت دے چکے ہوں گے۔
وزارت دفاع
آر ٹی این وفد نے وارشپ ڈیزائن بیورو  کا دورہ کیا
رائل تھائی لینڈ نیوی کے تین رکنی وفد نے 4 تا 5 ستمبر 2023 کو نئی دہلی میں ہندوستانی بحریہ کے وار شپ ڈیزائن بیورو  کا دورہ کیا۔ اس دورے کا مقصد دونوں بحری افواج کے درمیان جہاز کے ڈیزائن اور تعمیر میں تعاون کو بڑھانا تھا جیسا کہ 12ویں آئی این-آر ٹی این عملہ جاتی مذاکرات کے دوران دو طرفہ طور پر طے کیا گیا تھا۔ کیپٹن جیکرین، آر ٹی این، دفاعی اتاشی کے ہمراہ وفد نے معاون امیر بحریہ آئی بی اتھیا، ڈائریکٹر جنرل ڈبلیو ڈی بی کے ساتھ جہاز کے ڈیزائن اور تعمیر کے مختلف پہلوؤں پر تبادلہ خیال کیا۔
وفد کو وار شپ ڈیزائن بیورو کا جائزہ دیا گیا اور انہیں ہندوستان میں مقامی بحری جہاز کی تعمیر کا ارتقا دکھایا گیا۔ انہیں مختلف سہولیات، ڈیزائن ٹول، اپنائے گئے بہترین طریقہ کار، ماڈل ٹیسٹنگ کی صلاحیتیں اور ملک کے اندر مقامی آلات کی تیاری کا ماحولیاتی نظام بھی دکھایا گیا۔ وفد نے جنگی جہاز ڈیزائن بیورو کے ماہرین کے ساتھ جہاز کے ڈیزائن اور تعمیر کے مختلف پہلوؤں پر بات چیت کی۔ وفد گوا شپ یارڈ لمیٹڈ کا بھی دورہ کرے گا، تاکہ شپ یارڈ کی مختلف تعمیراتی ٹیکنالوجیز کا مشاہدہ کیا جا سکے۔
بجلی کی وزارت
وزارت بجلی نے سی ای اے سے کہا کہ وہ شکتی بی  کے تحت کوئلے کا استعمال کرنے والے بجلی گھروں کے لیے گھریلو کوئلے کی اہل مقدار کا تعین کرے
کوئلے کے لیے بولی لگانے اور ایکسچینج میں بجلی فروخت کرنے والے نجی جنریٹر وں کے لیے درآمدی کوئلے کے ساتھ 10 فیصد آمیزش لازمی ہے
نئی دہلی، 29 مئی 2022:
وزارت بجلی نے سی ای اے کو ہدایت کی ہے کہ وہ شکتی بی  کے تحت کوئلے کا استعمال کرنے والے بجلی گھروں کے لیے گھریلو کوئلے کی اہل مقدار کا تعین کرے جس میں درآمدی کوئلے کی 10 فیصد آمیزش کو ملحوظ رکھا جائے جو توانائی کے لحاظ سے گھریلو کوئلے کے تقریباً 15 فیصد کے مساوی ہے۔ شکتی بی   بجلی گھروں کے لیے میں کوئلے کے لیے بولی لگانے، اس کوئلے کا استعمال کرتے ہوئے بجلی پیدا کرنے اور اسے ڈے اہیڈ مارکیٹ  یا مختصر مدت کے لیے ڈی آئی پی پورٹل کے تحت ایکسچینج میں فروخت کرنے کی صلاحیت نہیں ہے۔
ایسے پلانٹس کے لیے وزارت نے سی ای اے کو ہدایت کی ہے کہ وہ 15 جون 2022 سے 31 مارچ 2023 تک کے دوران پیداوار کے لیے وزن کے لحاظ سے 10 فیصد لازمی آمیزش کی بنیاد پر استعمال ہونے والے کوئلے کی مقدار شکتی بی   ونڈو کے تحت حاصل کی گئی مقدار کا تعین کرے۔ اس سے ان پلانٹس کو درآمدی کوئلے کی خریداری کے لیے تقریباً ٣ ہفتوں کی مہلت ملے گی۔
بجلی کی بڑھتی ہوئی طلب اور گھریلو کوئلے کی کمپنیوں کی جانب سے کوئلے کی فراہمی کوئلے کی کھپت کے میل نہ کھانے کی بنا پر وزارت بجلی نے 28.04.2022 کو آئی پی پیز سمیت تمام بجلی کمپنیوں کو مشورہ دیا کہ وہ بجلی کی پیداوار کے لیے درآمدشدہ کوئلے کا 10 فیصد آمیزش کریں۔ ایسا گھریلو کوئلے کی فراہمی کو پورا کرنے کے لیے کیا گیا تھا۔
مکانات اور شہری غریبی کے خاتمے کی وزارت
ہاؤسنگ و شہری امور کی وزارت نے پی ایم سوندھی اسکیم کے تحت خوانچہ فروشوں کو آن لائن کام پر لگانے کے لیے سویگی سے رابطہ قائم کیا
اس پروگرام کا آغاز ابتدائی طور پر پانچ شہروں احمد آباد، چنئی ، دلی، اندور اور وارانسی میں کیا گیا
اس پروگرام سے 50 لاکھ سے زیادہ خوانچہ فروشوں کو فائدہ ہوگا
نئی دہلی،05 اکتوبر ،2020 / وزیراعظم کی خوانچہ فروشوں کی آتم نربھر ندھی  اسکیم کے حصے کے طور پر ہاؤسنگ و شہری امور کی وزارت نے سویگی کے ساتھ ایک مفاہمت نامہ طے کیا ہے جو بھارت کے کھانے کا آرڈر لینے اور پہنچانے کا ایک سرکردہ پلیٹ فارم ہے۔ اس پلیٹ فارم سے ہزاروں صارفین کو رسائی حاصل ہوتی ہے اور خوانچہ فروشوں کو ان کے کاروبار میں مدد ملتی ہے۔ اس مفاہمت نامے کا تبادلہ جوائنٹ سکریٹری جناب سنجے کمار اور سیویگی چیف فائنینشیئل آفیسر جناب راہل بوتھرا نے ہاؤسنگ و شہری امور کی وزارت کے سکریٹری جناب درگا شنکر مشرا اور سویگی اور وزارت کے افسران کی موجودگی میں ویبینار کے ذریعے کیا۔ احمد آباد ، چنئی ، دلی، اندور اور وارانسی کے میونسپل کمشنروں نے بھی ویڈیو کانفرنسنگ کے ذریعے اس تقریب میں شرکت کی۔
کووڈ – 19 عالمی وبا کے دوران جبکہ ایک دوسرے سے دوری برقرار رکھنا لازمی ہے ۔ اس نئے انداز کے قدم کا مقصد ان شہروں میں خوانچہ فروشوں کے کاروبار کو یکسر بدل دینا ہے، جس کے تحت انہیں آرڈرز موصول ہوں گے اور وہ صارفین کو آن لائن اپنی چیزیں پہنچا دیں گے۔ اپنی نوعیت کے اس پہلے قدم کے تحت وزارت نے میونسپل کارپوریشن ، ایف ایس ایس اے آئی، سویگی اور جی ایس ٹی کے افسران سمیت اہم متعلقہ فریقوں سے تال میل قائم کیا ہے تاکہ پہلے سے درکار چیزوں کو لازمی طور پر مکمل کرنے کو یقینی بنایا جائے۔
ابتدائی طور پر وزارت اور سویگی ایک پروگرام شروع کرے گی جس کے تحت ان پانچ شہروں احمدآباد، چنئی ، دلی، اندور اور وارانسی میں 250 خوانچہ فروشوں کو آن لائن جگہ دی جائے گی۔ خوانچہ فروشوں کو پین اور ایف ایس ایس اے آئی کے رجسٹریشن ، ٹکنالوجی / پارٹنر ایپ کے استعمال کی تربیت، مینو اور قیمتوں کو ڈیجیٹائز کرنے ، صفائی ستھرائی اور پیکیجنگ کے بہترین طور طریقوں کی تربیت کے ذریعے مدد دی جائے گی۔ وزارت اور سویگی کا منصوبہ ہے کہ وہ اس قدم کو ملک میں مرحلے وار طریقے سے توسیع دیں گے۔
اس اسکیم کے ذریعے ان 50 لاکھ سے زیادہ خوانچہ فروشوں کو فائدہ پہنچانے کا نشانہ رکھا گیا ہے جو 24 مارچ 2020 سے پہلے شہری علاقوں میں خوانچہ فروشی کر رہے ہیں۔ ان شہری علاقوں میں شہروں کے نواحی علاقے اور دیہی علاقے بھی شامل ہیں۔ اس کے تحت خوانچہ فروش اپنے کام کاج کے لیے 10 ہزار روپے تک کا قرض حاصل کر سکتے ہیں جس کی واپسی ایک سال کی مدت میں ماہانہ قسطوں کی شکل میں کی جا سکتی ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6103
(Visitor Counter : 188
وزیراعظم کا دفتر
وزیر اعظم نے کھیلوں کے قومی دن کے موقع پر تمام کھلاڑیوں کو مبارکباد دی
انہوں نے میجر دھیان چندکوبھی ان کے یوم پیدائش پر خراج عقیدت پیش کیا
وزیر اعظم جناب نریندر مودی نے کھیلوں کے قومی دن کے موقع پر تمام کھلاڑیوں کو مبارکباد پیش کی ہے۔
جناب مودی نے میجر دھیان چند کو بھی ان کے یوم پیدائش پر خراج عقیدت پیش کیا۔
وزیر اعظم ایکس پر ایک پوسٹ میں کہا:
’’کھیلوں کے قومی دن کے موقع پر تمام کھلاڑیوں کو میری مبارکباد ۔بھارت کو ملک کے تئیں ان کی خدمات پر فخر ہے ۔میں میجر دھیان چند کو بھی ان کے یوم پیدائش پر خراج عقیدت پیش کرتا ہوں۔ ‘‘